《鲜于大任自吴下来比与之饮大任自取毗陵惠山》
宋代·晁公溯

君从毗陵来，载酒与偕行。
酿以陆子泉，可使沧父惊。
香味橄榄陆，颜色蒲萄清。
得非续玉浆，无乃挹金茎。
固应压白堕，亦未数乌程。
老夫家巴蜀，华发思南烹。
饮此惟恐尽，酌之且徐倾。
君如建吴樯，再见毗陵城。
相烦送一车，救我枯肠鸣。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。